TSRS Centrinis vykdomasis komitetas
TSRS Centrinis vykdomasis komitetas (rus. Центральный исполнительный комитет СССР; ЦИК СССР), TSRS CVK – aukščiausiasis Tarybų Sąjungos valdžios organas 1922–1938 m. tarp Visasąjunginių Tarybų suvažiavimų. Visi suvažiavimai vykdavo Maskvoje. Pagal 1924 m. TSRS konstituciją TSRS CVK buvo sudarytas iš dviejų rūmų – Sąjungos Tarybos ir Tautybių Tarybos. Rinkdavo prezidiumą, pirmininkus (pagal sąjunginių respublikų skaičių), sekretorių. TSRS CVK galios buvo: sušaukti Visasąjunginį Tarybų suvažiavimą, skirti TSRS Liaudies komisarų tarybą, skirti TSRS Aukščiausiąjį Teismą. priimti įsakus ir kitus įstatyminius aktus dirbti įstatymų leidybos ir valdymo srityje. Savo CVK turėjo kiekviena sąjunginė respublika.